
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL LIETUVOS RESPUBLIKOS ENERGETIKOS MINISTRO 2012 M. GRUODŽIO 11 D. ĮSAKYMO NR. 1-261 „DĖL NAUJŲ PERDAVIMO AR SKIRSTYMO SISTEMŲ NEDUJOFIKUOTOJE TERITORIJOJE ĮRENGIMO, NAUJŲ VARTOTOJŲ GAMTINIŲ DUJŲ SISTEMŲ PRIJUNGIMO PRIE PERDAVIMO AR SKIRSTYMO SISTEMŲ IR VARTOTOJŲ GAMTINIŲ DUJŲ SISTEMŲ ĮRENGIMO TVARKOS APRAŠO PATVIRTINIMO“ PAKEITIMO

2020 m. 		Nr.
Vilnius


1. P a k e i č i u  Naujų perdavimo ar skirstymo sistemų nedujofikuotoje teritorijoje įrengimo, naujų vartotojų gamtinių dujų sistemų prijungimo prie perdavimo ar skirstymo sistemų ir vartotojų gamtinių dujų sistemų įrengimo tvarkos aprašą, patvirtintą Lietuvos Respublikos energetikos ministro 2012 m. gruodžio 11 d. įsakymą Nr. 1-261 „Dėl Naujų perdavimo ar skirstymo sistemų nedujofikuotoje teritorijoje įrengimo, naujų vartotojų gamtinių dujų sistemų prijungimo prie perdavimo ar skirstymo sistemų ir vartotojų gamtinių dujų sistemų įrengimo tvarkos aprašo patvirtinimo“:
1.1. Pakeičiu 33 punktą ir jį išdėstau taip:
„33. Nauju kvartalu laikoma esamų ir (ar) numatomų statyti vienbučių, dvibučių gyvenamų namų grupė (ne mažiau kaip 2 namai) arba daugiabutis namas ar daugiabučių namų grupė, kurioje, gavusi bent vieno potencialaus vartotojo prašymą, iki dujofikavimo darbų pradžios operatorius nustato potencialių buitinių vartotojų skaičių ir vartotojams dujofikuoti reikalingą optimalų vienam vartotojui tenkantį vidutinį skirstymo sistemos ilgį (metrais). Naujo kvartalo ribos nustatomos taip, kad besiribojančiose gretimose teritorijose esantiems potencialiems vartotojams nebūtų sukuriamos diskriminuojančios prijungimo prie dujų sistemos sąlygos.
Perspektyviniu kvartalu laikoma Aprašo 3 priede nurodytus kriterijus atitinkanti teritorija, kurioje skirstymo sistemos operatorius įrengia šiame priede nustatytos apimties skirstymo sistemą, reikalingą naujų buitinių vartotojų, naujų buitinių ir nebuitinių vartotojų dujų sistemų prijungimui.
33. Bendra vartotojų grupe laikoma buitinių vartotojų grupė, susidedanti iš dviejų ir daugiau buitinių vartotojų, pateikusių prašymą prijungti vartotojo dujų sistemą prie skirstymo sistemos. Bendrai vartotojų grupei prijungti reikalinga skirstymo sistema įrengiama vadovaujantis šiomis sąlygomis:
33.1. skirstomasis dujotiekis įrengiamas iki visų bendrai vartotojų grupei priskiriamų vartotojų; 
33.2. visas įrengiamos skirstymo sistemos ilgis (metrais), įtraukiant skirstomojo dujotiekio vartotojo atšakas, dalinamas iš prašymus prijungti vartotojo dujų sistemą prie skirstymo sistemos pateikusių vartotojų skaičiaus (įrengiamos skirstymo sistemos ilgis (metrais) lygiomis dalimis padalinamas kiekvienam bendros vartotojų grupės vartotojui);
33.3. bendrai vartotojų grupei formuoti prašymai renkami ne ilgiau kaip 30 kalendorinių dienų nuo pirmojo prašymo suteikti naujo vartotojo dujų sistemos prijungimo paslaugą bei kitų operatoriaus nustatytų dokumentų bei informacijos pateikimo operatoriui;
33.4. jeigu per 20 kalendorinių dienų nuo Aprašo 33.3 papunktyje nurodyto termino pabaigos bendros vartotojų grupės vartotojas nesudaro prijungimo paslaugos sutarties arba sudaro prijungimo paslaugos sutartį, bet per nustatytą 10 kalendorinių dienų terminą nesumoka prijungimo įmokos, toks vartotojas pašalinamas iš bendros vartotojų grupės operatoriui apie tai raštu pranešus pašalintam vartotojui. Pašalinus vartotoją iš bendros vartotojų grupės operatorius perskaičiuoja prijungimo įmokas likusiems bendros vartotojų grupės vartotojams, atsižvelgdamas į Aprašo 33.1 ir 33.2 papunkčiuose nurodytas sąlygas, ir nustato 10 kalendorinių dienų terminą perskaičiuotai prijungimo įmokai sumokėti;
33.5. bendros vartotojų grupės dujofikavimas pradedamas įgyvendinti, kai prijungimo paslaugos sutartis sudaro ir prijungimo įmokas sumoka visi prašymus prijungti vartotojo dujų sistemą prie skirstymo sistemos pateikę vartotojai arba visi vartotojai, kuriems buvo perskaičiuotos prijungimo įmokos pagal Aprašo 33.4 papunktį.“
1.2. Pakeičiu 34 punktą ir jį išdėstau taip:
„34. Naujiems buitiniams vartotojams naujame kvartale (teritorijoje) bendroje vartotojų grupėje, naujiems buitiniams vartotojams, naujiems buitiniams ir nebuitiniams vartotojams perspektyviniame kvartale (teritorijoje) naujiems nebuitiniams vartotojams nustatomos jų dujų sistemų prijungimo prie skirstymo sistemos ekonominės sąlygos pagal Prijungimo įkainių nustatymo metodikos reikalavimus. Neištirtose archeologinio ar povandeninio kultūros paveldo objektų ar vietovių teritorijose bei apsaugos zonose naujos dujų perdavimo ar skirstymo sistemos neplanuojamos ir neįrengiamos, išskyrus paveldo pritaikymo atveju, tuomet būtinas suderinimas su Kultūros paveldo departamentu.“
1.3. Pripažįstu netekusiais galios 35 ir 36 punktus.
1.4. Pripažįstu netekusiu galios 3 priedą.
[bookmark: _GoBack]2. N u s t a t a u, kad iki šio įsakymo įsigaliojimo pradėtos procedūros dėl vartotojų prijungimo prie skirstymo sistemos (pateiktas prašymas prijungti vartotojo dujų sistemą prie skirstymo sistemos) yra užbaigiamos pagal iki šio įsakymo įsigaliojimo galiojusią naujų perdavimo ar skirstymo sistemų nedujofikuotoje teritorijoje įrengimo tvarką ir naujų vartotojų gamtinių dujų sistemų prijungimo prie perdavimo ar skirstymo sistemų ir vartotojų gamtinių dujų sistemų įrengimo tvarką.

